Rasmus Højlund ute i flere uker  – lanserer kriseløsning til Haaland-møte
Den danske spissen mister kampene de neste to-tre ukene. Det bekrefter Manchester United på egne nettsider. Det er snakk om en «muskelskade». Rødtrøyene møter Fulham i Premier League lørdag.  Han mister oppgjøret mot Nottingham Forest i FA Cupen, samt derbyet mot Manchester City neste helg. Dermed blir fotballfansen snytt for en nordisk spissduell mellom Højlund og Erling Braut Haaland. 21 år gamle Højlund har scoret i de fem siste ligakampene for United, som har resultert i 13 av 15 poeng. – Det er en liten skade, to-tre uker, sier manager Erik ten Hag.  Spissen Anthony Martial er også ute med skade. Det betyr kanskje at Marcus Rashford må prøves som midtspiss. Samuel Luckhurst, kommentator i Manchester Evening News, lanserer en annen kriseløsning til de neste kampene: – Gitt hvor lite overbevisende Rashford har vært på topp, må ten Hag vurdere å spille med Scott McTominay der, skriver Luckhurst på X/Twitter – og henviser til målformen til McTominay og at han spilte der som junior. Lisandro Martinez og Luke Shaw mangler i backrekken til manager Erik ten Hag. 
Danske spiss Højlund ute med skade i 2-3 uker, bekrefter Manchester United Mistes kamp mot Fulham, Nottingham Forest (FA Cup) og derbyet mot Manchester City Nordisk spissduell mellom Højlund og Haaland utgår 21-årig Højlund: 5 mål på rad, 13 av 15 poeng for United Anthony Martial også skadet, Rashford kan brukes som midtspiss Martinez og Shaw mangler i backrekken for Erik ten Hag